kardosdrur/scandi-wiki huggingface dataset:
Ryom Å

Ryom Å  er en  17,3 kilometer lang å, der har sit udspring  ved Ommestrup sydøst for byen Mørke i  Syddjurs Kommune på Djursland.  Den løber først mod nordøst, og får tilløb fra bækkene  Hulbæk fra syd og Bønbæk fra vest. Den fortsætter gennem Dagstrup Mose vest for Thorsager. Den fortsætter mod nord til den i Pindstrup Mose, lige sydøst for Pindstrup svinger mod øst og fortsætter gennem dalen syd om Ryomgård, med Mesballe mod syd. Ryom Å fortsætter mod øst, til den nord for Kolind løber sammen med Korup Å. Kort efter Kolind Bro deler den sig i Nordkanalen og Sydkanalen i det afvandede Kolindsund.  De to kanaler løber sammen igen i udkanten af Grenå og fortsætter i Grenaaen ud i Kattegat.

Kilder og henvisninger

 Kort Miljøstyrelsens MiljøGIS for Vandområdeplanerne 2015-2021 

Vandløb i Danmark
Lokaliteter i Syddjurs Kommune
José Carrete

José Carrete de Julián (født 5. april 1951 i Turón, Spanien) er en spansk tidligere fodboldspiller (forsvarer).

Carrete startede sin karriere hos Real Oviedo, men skiftede i 1976 til Valencia. Her spillede han de følgende syv år, og var med til at vinde pokalturneringen Copa del Rey med klubben i 1979, mens det året efter blev til sejr i både Pokalvindernes Europa Cup og UEFA Super Cuppen.

For Spaniens landshold spillede Carrete to kampe, en venskabskamp mod Italien 25. januar 1978 og en EM-kvalifikationskamp mod Rumænien 15. november samme år.

Titler 
Copa del Rey
 1979 med Valencia

Pokalvindernes Europa Cup
 1980 med Valencia

UEFA Super Cup
 1980 med Valencia

Referencer

Eksterne henvisninger 

Fodboldspillere fra Spanien
Fodboldspillere fra Real Oviedo
Fodboldspillere fra Valencia CF
Ramón Grosso

Ramón Moreno Grosso (født 8. december 1943, død 13. april 2002) var en spansk fodboldspiller (angriber) og -træner.

På klubplan spillede Grosso hele sin karriere, kun afbrudt af et kortvarigt lejeophold hos bysbørnene fra Atlético Madrid, hos Real Madrid i sin fødeby. Han spillede over 250 ligakampe for klubben, og var med til at vinde det spanske mesterskab hele syv gange, pokalturneringen Copa del Rey tre gange samt Mesterholdenes Europa Cup finale 1966.

Grosso spillede desuden 14 kampe for Spaniens landshold. Han debuterede for holdet 1. marts 1967 i en EM-kvalifikationskamp på udebane mod Tyrkiet.

Efter at have indstillet sin aktive karriere havde Grosso et par kortvarige perioder som træner for henholdsvis Real Madrid og Real Madrid Castilla.

Titler 
La Liga
 1965, 1967, 1968, 1969, 1972, 1975 og 1976 med Real Madrid

Copa del Rey
 1970, 1974 og 1975 med Real Madrid

Mesterholdenes Europa Cup
 1966 med Real Madrid

Referencer

Eksterne henvisninger 

Fodboldspillere fra Spanien
Fodboldspillere fra Real Madrid CF
Fodboldspillere fra Atlético Madrid
Fodboldtrænere fra Spanien
Personer fra Madrid
José Araquistáin

José Araquistáin Arrieta (født 4. marts 1937 i Azkoitia, Spanien) er en spansk tidligere fodboldspiller (målmand).

De første år af sin karriere tilbragte Araquistáin hjemme i Baskerlandet, hvor han repræsenterede henholdsvis Real Sociedad og Eibar. I 1961 skiftede han til Real Madrid. Her spillede han de følgende syv år, og var med til at vinde seks spanske mesterskaber, en Copa del Rey-titel samt Mesterholdenes Europa Cup finale 1966. Han stoppede karrieren i 1973 efter ophold hos Elche og Castellón.

Araquistáin spillede desuden seks kampe for det spanske landshold, som han debuterede for 17. juli 1960 i en venskabskamp mod Chile. Han var en del af den spanske trup til VM 1962 i Chile, hvor han spillede én af spaniernes kampe i turneringen.

Titler 
La Liga
 1962, 1963, 1964, 1965, 1967 og 1968 med Real Madrid

Copa del Rey
 1962 med Real Madrid

Mesterholdenes Europa Cup
 1966 med Real Madrid

Referencer

Eksterne henvisninger 

Fodboldspillere fra Spanien
Deltagere ved verdensmesterskabet i fodbold 1962
Fodboldspillere fra Real Madrid CF
Fodboldspillere fra Real Sociedad
Fodboldspillere fra Elche CF
Fodboldspillere fra SD Eibar
Fodboldspillere fra CD Castellón
Salvador Sadurní

Salvador Sadurní Urpí (født 3. april 1941 i L'Arboç, Spanien) er en spansk tidligere fodboldspiller (målmand).

På klubplan spillede Sadurní 15 år hos FC Barcelona. Han nåede at spille næsten 250 ligakampe for klubben, og var med til at vinde både det spanske mesterskab samt tre udgaver af pokalturneringen Copa del Rey.

Sadurní spillede desuden ti kampe for det spanske landshold, som han debuterede for 9. januar 1963 i en venskabskamp mod Frankrig. Han blev europamester med Spanien ved EM 1964 på hjemmebane, men var dog ikke på banen i turneringen. Ligeledes blev han udtaget til VM 1962 i Chile, hvor han heller ikke var på banen.

Titler 
La Liga
 1974 med FC Barcelona

Copa del Rey
 1963, 1968 og 1971 med FC Barcelona

EM
 1964 med Spanien

Referencer

Eksterne henvisninger 

Fodboldspillere fra Spanien
Deltagere ved verdensmesterskabet i fodbold 1962
Fodboldspillere fra FC Barcelona
Jacob Elordi

Jacob Elordi (født 26. juni 1997) er en australsk skuespiller, der fik sit internationale gennembrud i 2018, med rollen som Noah Flynn i filmen The Kissing Booth.

Karriere 
Som 17-årig medvirkede Elordi, som statist i Pirates of the Caribbean: Død mands kiste.

Desuden spiller han  Nate  i HBO-serien “Euphoria”.

The Kissing Booth blev optaget i Sydafrika og er baseret på bogen af samme navn. Bogen er skrevet af forfatteren Beth Reekles på skriveplatformen WattPad. Den blev læst af over 20 millioner, hvorefter et forlag i 2012 valgte at udgive bogen. Filmen har haft stor succes på Netflix.

Privat 
Jacob Elordi er opvokset i Brisbane og er interesseret i at tage billeder og køre på motorcykel. Han dannede tidligere par med Joey King, der også medvirkede i The Kissing Booth i rollen som Elle.

Referencer

Eksterne henvisninger 
 

Skuespillere fra Australien
Personer fra Brisbane
Australiere i 2000-tallet
Enrique Collar

Enrique Collar Monterrubio (født 2. november 1934 i San Juan, Spanien) er en spansk tidligere fodboldspiller (angriber).

Collar tilbragte størstedelen af sin karriere hos Atlético Madrid, som han var tilknyttet i hele 17 år, dog afbrudt af et par lejeophold hos Cadiz og Murcia. Han spillede mere end 450 ligakampe for klubben, og var med til at vinde både det spanske mesterskab, tre udgaver af pokalturneringen Copa del Rey samt Pokalvindernes Europa Cup i 1962. Han sluttede sin karriere af med et ophold hos Valencia.

Collar spillede desuden 16 kampe for det spanske landshold, som han debuterede for 19. juni 1955 i en venskabskamp mod Schweiz. Han var en del af den spanske trup til VM 1962 i Chile, hvor han spillede én af spaniernes kampe i turneringen.

Titler 
La Liga
 1966 med Atlético Madrid

Copa del Rey
 1960, 1961 og 1965 med Atlético Madrid

Pokalvindernes Europa Cup
 1962 med Atlético Madrid

Referencer

Eksterne henvisninger 

Fodboldspillere fra Spanien
Deltagere ved verdensmesterskabet i fodbold 1962
Fodboldspillere fra Atlético Madrid
Fodboldspillere fra Valencia CF
Fodboldspillere fra Cádiz CF
Fodboldspillere fra Real Murcia
Redan

Denne artikel omhandler Redan og Fléche som befæstningselementer.

En redan og/eller fleche er et fremspring i et udenværk der muliggør observation og beskydning af terrænet foran udenværket. Redanen består af to vinkelret på hinanden stillede facer (sider) med åben strube og brystværn medens flechen er mere pileformet.

Særlig kendte redaner er redanerne i Christianshavns Enveloppe hvoraf de fleste endnu er bevaret. 2. redan spillede en særlig rolle i retsopgøret efter besættelsen idet en række straffuldbyrdelser fandt sted i det i 2. redan opførte henrettelsesskuret på Christianshavn.

Se også 
 Voldanlæg

Noter 

Fæstningsanlæg
Militære anlæg
Jesús Garay

Jesús Garay Vecino (født 10. september 1930, død 10. februar 1995) var en spansk fodboldspiller (midterforsvarer).

Garay tilbragte størstedelen af sin karriere hos Athletic Bilbao i sin fødeby, som han repræsenterede fra 1950 til 1960. Han spillede næsten 250 ligakampe for klubben, og var med til at vinde det spanske mesterskab samt tre udgaver af pokalturneringen Copa del Rey.

Senere i karrieren spillde Garay for både FC Barcelona og Malaga CF, og vandt med førstnævnte endnu en spansk pokaltitel. Han stoppede sin karriere i 1966.

Garay spillede desuden 29 kampe for Spaniens landshold. Han debuterede for holdet 13. marts 1953 i en venskabskamp mod Belgien. Han var en del af den spanske trup til VM 1962 i Chile og var på banen i én af spaniernes kampe i turneringen.

Titler 
La Liga
 1956 med Athletic Bilbao

Copa del Rey
 1955, 1956 og 1958 med Athletic Bilbao
 1963 med FC Barcelona

Referencer

Eksterne henvisninger 

Fodboldspillere fra Spanien
Deltagere ved verdensmesterskabet i fodbold 1962
Fodboldspillere fra FC Barcelona
Fodboldspillere fra Málaga CF
Fodboldspillere fra Athletic Bilbao
Personer fra Bilbao
Severino Reija

Severino Reija Vázquez  (født 25. november 1938 i Lugo, Spanien) er en spansk tidligere fodboldspiller (venstre back).

På klubplan repræsenterede Reija henholdsvis Deportivo La Coruña og Real Zaragoza, med længst tid (10 sæsoner) hos Zaragoza. Han nåede at spille mere end 250 ligakampe for klubben, og var med til at vinde både to udgaver af Copa del Rey samt UEFA Messebyturneringen i 1964.

Reija spillede desuden 20 kampe for det spanske landshold. Han blev europamester med Spanien ved EM 1964 på hjemmebane, men var dog ikke på banen i turneringen. Han var også med i spaniernes trup til både VM 1962 i Chile, samt VM 1966 i England.

Titler 
Copa del Rey
 1964 og 1966 med Real Zaragoza

UEFA Messebyturnering
 1964 med Real Zaragoza

EM
 1964 med Spanien

Referencer

Eksterne henvisninger 

Fodboldspillere fra Spanien
Deltagere ved verdensmesterskabet i fodbold 1962
Deltagere ved verdensmesterskabet i fodbold 1966
Fodboldspillere fra Deportivo La Coruña
Fodboldspillere fra Real Zaragoza
Adelardo Rodríguez

Adelardo Rodríguez Sánchez eller bare Adelardo (født 26. september 1939 i Badajoz, Spanien) er en spansk tidligere fodboldspiller (midtbane).

Efter at have startet sin karriere hos CD Badajoz i sin fødeby skiftede Adelardo i 1959 til Atlético Madrid, hvor han spillede resten af sin karriere, i hele 17 sæsoner. Han nåede at spille mere end 400 ligakampe for klubben, og var med til at vinde adskillige titler, blandt andet tre spanske mesterskaber, fem Copa del Rey-titler, samt Pokalvindernes Europa Cup i 1962.

Adelardo spillede desuden 14 kampe for det spanske landshold. Han var en del af den spanske trup til både VM 1962 i Chile, samt VM 1966 i England. Han spillede én kamp i begge turneringer.

Titler 
La Liga
 1966, 1970 og 1973 med Atlético Madrid

Copa del Rey
 1960, 1961, 1965, 1972 og 1976 med Atlético Madrid

Pokalvindernes Europa Cup
 1962 med Atlético Madrid

Intercontinental Cup
 1974 med Atlético Madrid

Referencer

Eksterne henvisninger 

Fodboldspillere fra Spanien
Deltagere ved verdensmesterskabet i fodbold 1962
Deltagere ved verdensmesterskabet i fodbold 1966
Fodboldspillere fra Atlético Madrid
Fodboldspillere fra Real Zaragoza
Personer fra Badajoz
Rush Limbaugh

Rush Hudson Limbaugh III (født den 12. januar 1951, død 17. februar 2021) var en amerikansk radiovært og politisk kommentator. Han var sidst bosat i Palm Beach, Florida, hvor han var vært for radioshowet The Rush Limbaugh Show.

Bibliografi
 
 See, I Told You So (1993) Pocket Books 
 Rush Revere and the Brave Pilgrims (2013) Threshold Editions 
 Rush Revere and the First Patriots (2014) Threshold Editions 
 Rush Revere and the American Revolution (2014) Threshold Editions 
 Rush Revere and the Star-Spangled Banner (2015) Threshold Editions 
 Rush Revere and the Presidency (2016) Threshold Editions

Kilder

Eksterne henvisninger

 
 
 

Børnebogsforfattere fra USA
Antikommunister
Tv-værter fra USA
Faglitterære forfattere fra USA
Personer fra Florida
Podcastere fra USA
Radioværter fra USA
Tv-personligheder fra USA
Politiske kommentatorer fra USA
Modtagere af Presidential Medal of Freedom
House at the End of the Street

House at the End of the Street er en gyserfilm fra 2012 filmen er instrueret af Mark Tonderai og med Jennifer Lawrence, Max Thieriot, Elisabeth Shue og Gil Bellows i hovedrollerne.

Medvirkende 
 Jennifer Lawrence som Elissa
 Max Thieriot som Ryan
 Elisabeth Shue som Sarah
 Gil Bellows som Weaver
 Nolan Gerard Funk som Tyler
 Eva Link som Carrie Anne
 Allie MacDonald som Jillian
 Jordan Hayes som Penn State Carrie Anne
 Krista Bridges som Mary Jacobson
 James Thomas som Ben Reynolds

Eksterne henvisninger 
 

Engelsksprogede film
Gyserfilm fra Canada
Amerikanske film fra 2012
Gyserfilm fra USA
José Santamaría

José Emilio Santamaría Iglesias (født 31. juli 1929 i Montevideo, Uruguay) er en uruguayansk/spansk tidligere fodboldspiller (midterforsvarer) og -træner.

Klubkarriere 

Santamaría startede sin karriere den uruguayanske storklub Nacional i fødebyen Montevideo. Her spillede han i ti sæsoner frem til 1957, og vandt hele fem uruguayanske mesterskaber, før han rejste til Spanien og Real Madrid. Han var de følgende ni år en bærende kraft på det Real-hold, der vandt seks spanske mesterskaber og hele fire udgaver af Mesterholdenes Europa Cup.

Landshold 

Santamaría fik i 1952 debut for det uruguayanske landshold, som han i løbet af de følgende fem år spillede 20 kampe for. Han var en del af det uruguayanske hold der nåede semifinalen ved VM 1954 i Schweiz, før han i 1957 efter sit skifte til Real Madrid opnåede spansk statsborgerskab.

For det spanske landshold nåede Santamaría at spille 16 kampe. Han var med ved VM 1962 i Chile, og er dermed en del af en lille skare af personer, der har deltaget ved VM for to forskellige lande.

Træner 

Efter at have indstillet sin aktive karriere havde Santamaría en mangeårig karriere som træner. Han stod blandt andet i syv år i spidsen for Barcelona-klubben Espanyol, og var også ansvarshavende for både det spanske landshold og U/21-landsholdet. Som træner deltog han for spanierne ved både EM 1980 i Italien og VM 1982 på hjemmebane.

Titler 
Primera Division Uruguaya
 1950, 1952, 1955, 1956 og 1957 med Nacional

La Liga
 1958, 1961, 1962, 1963, 1964 og 1965 med Real Madrid

Copa del Rey
 1962 med Real Madrid

Mesterholdenes Europa Cup
 1958, 1959, 1960 og 1966 med Real Madrid

Intercontinental Cup
 1960 med Real Madrid

Referencer

Eksterne henvisninger 

Fodboldspillere fra Uruguay
Deltagere ved verdensmesterskabet i fodbold 1954
Deltagere ved verdensmesterskabet i fodbold 1962
Deltagere ved verdensmesterskabet i fodbold 1966
Fodboldspillere fra Spanien
Fodboldspillere fra Club Nacional de Football
Fodboldspillere fra Real Madrid CF
Fodboldtrænere fra Uruguay
Fodboldtrænere fra Spanien
Personer fra Montevideo
Baku Olympic Stadium

Baku Olympic Stadium () er et stadion beliggende i Aserbajdsjans hovedstad Baku. Det er hjemmebane for Aserbajdsjans fodboldlandshold, hvor det ved indvielsen i 2015 overtog rollen som nationalstadion fra Tofiq Bəhramov Stadion. Stadion benyttes også af fodboldklubben Qarabağ FK under dennes kampe i de europæiske turneringer. Der er en kapacitet på 69.870 siddepladser, hvilket er det største i Aserbajdsjan.

Baku Olympic Stadium er designet og bygget for at overholde UEFA's, FIFA's og IAAF's stadionkrav. Stadion er i kategori 4 efter UEFA stadionkategorier.

Opførelsen af de 225.000 kvadratmeter store stadion blev afsluttet i februar 2015 og åbnede den 6. marts 2015.

Baku Olympic Stadium blev anvendt ved EM i fodbold 2020 som bane for tre gruppe kampe og én kvartfinale: Danmarks kamp mod .

Arrangementer 
Baku Olympic Stadium blev benyttet ved åbningsceremonien og atletikkonkurrencerne ved European Games i 2015.

Stadion var hjemmebane for Qarabag FK's Champions League gruppekampe ved 2017–18 UEFA Champions League.

Finalen ved 2018-2019 UEFA Europa League blev spillet på stadionennet den 29. maj 2019.

UEFA Euro 2020 
Baku Olympic Stadium var ét af 11 stadioner der blev anvendt under Europamesterskabet i fodbold 2020, der blev spillet i 2021 grundet Covid-19-restriktionerne.

Andre notable fodboldkampe

Referencer

Eksterne henvisninger 

Fodboldstadioner i Baku
Etableret i 2015
Erik Varming

Erik Varming (født 26. juli 1942 i Vejle) er en dansk billedhugger. Han er uddannet ved Det Kongelige Danske Kunstakademi i 1960-66. Hans tidligste arbejder var naturalistiske skildringer af dyr og mennesker, men i de senere år har han udviklet sig mere i abstrakt retning og store formater. Af enkeltarbejder kan nævnes udsmykningen af Grundtvigskirken i Esbjerg i 2009.

I 2011 blev han tildelt Eckersberg Medaillen for "sit enestående og konsekvente arbejde med skulpturens væsen." Varming modtager Livsvarig kunstnerydelse.

Referencer

Eksterne henvisninger 
 

Billedhuggere fra Danmark
Kunstnere på finansloven
Modtagere af Eckersberg Medaillen
Personer fra Vejle
Personer i Kraks Blå Bog
Kirsti Hjort

Kirsti Hjort eller Kirsti Hjort von der Goltz (født 8. juni 1931, død 10. oktober 1990 i Würzburg) var en norsk pianist, professor i musik og grevinde.

Hun studerede i sin hjemby hos Erling Westher på musikkoncervatoriet i Oslo (dimitteret i 1948) og 1951-52 med Yves Nat i Paris. I hjemlandet debuterede Hjort på kort varsel i 1949 som en solist i Brahms' D-molkoncert med Bergen Filharmoniske Orkester da den schweiziske stjerne Edwin Fischer ikke kom. I 1952 spillede hun en masse duetter med Alf Andersen (1928-1962).

Hjort blev i 1953 gift med violinisten Conrad von der Goltz (født 1928), en tysk greve, og de boede for en tid i Hamborg og Hannover, og udført sammen en række duetter. De boede i 1957-58 i Oslo, da hendes mand skulle spille 1. violin i Filharmonien. Da arbejdet var delt med Ernst Glaser flyttede de i 1958 til Bremen, efter at have medvirket i Wigmore Hall i juni.

De bosatte sig senere i Würzburg, hvor hun arbejdede som professor ved den lokale norske musikskole. En række pladeudgivelser blev lavet, blandt andet med Trio von der Goltz, hvor Jan Polasek tilsluttede sig parret med cello (1966).

Parret fik seks børn, herunder Gottfried von der Goltz (1964) og Kristin (Greve) von der Goltz (1966), både kendte musikere. Manden er stadig aktiv.

Referencer

Kilder 
 Artiklen er helt eller delvis oversat fra Wikipedia på norsk

Personer fra Oslo
Mall

Mall (Længsel) er en sang fremført af den albanske rocksanger Eugent Bushpepa. Med sangen stillede han op i Festivali i Këngës 56 i december 2017. Med bidraget lykkedes han at vinde festivalen og bidraget kom dermed til at repræsentere Albanien i Eurovision Song Contest 2018 i Portugals hovedstad Lissabon.

Mall er både komponeret og skrevet af Bushpepa selv, som skrev sangen da han var bortrejst fra sin forlovede for at beskrive denne længsel efter hende han oplevede.

Singler fra 2017
Sange fra Eurovision Song Contest 2018
AWS (band)

AWS er et ungarsk metalband, der består af Bence Brucker, Dániel Kökényes, Örs Siklósi, Áron Veress og Soma Schiszler. Gruppen repræsenterede Ungarn i Eurovision Song Contest 2018 med sangen "Viszlát nyár" De opnåede en 21. plads i finalen. Forsangeren (Örs Siklósi) blev diagnoseret med Leukæmi i Juni 2020, og døde som 29-årig, den 5. februar 2021.

Henvisninger 

Musikgrupper fra Ungarn
Ungarns Eurovision Song Contest-deltagere
Deltagere ved Eurovision Song Contest 2018
Kædehus

Et kædehus er et hus er bygget sammen i en forskudt række sammen med flere andre huse af samme type, således at de i skellet kun delvist har fælles mur. Boligerne kan også være bygget sammen om en fælles garage, et udhus eller en lignende sekundær bygning.

Se også 
 Rækkehus

Referencer 

Hustyper
Bolig
Ieva Zasimauskaitė

Ieva Zasimauskaitė (født 2. juli 1993) er en litauisk sanger, som repræsenterede Litauen ved Eurovision Song Contest 2018 med sangen "When We're Old". Hun opnåede en 12. plads i finalen.

Eksterne henvisninger 

Sangere fra Litauen
Litauens Eurovision Song Contest-deltagere
Deltagere ved Eurovision Song Contest 2018
Hedesø

En hedesø er en sø, der ligger på en hede. De danske heder er oftest at finde i Midtjylland. Heder er for det meste opdyrkede af mennesker gennem middelalderen, bronzealderen m.fl.  

Den største danske hedesø er Flyndersø der ligger sydvest for Skive.  En anden stor hedesø er  Sunds Sø, som ligger i Sunds, Midtjylland.

Kilder og henvisninger
 

Søer
Kristian Kristiansen (arkæolog)

Kristian Kristiansen (født 21. august 1948, Hyrup) er en dansk arkæolog, der er kendt for sit arbejde med bronzealderen i Europa og arkæologisk teori. Han er professor ved Göteborgs Universitet.

Uddannelse og karriere 
Kristiansen blev født den 21. august 1948 i Hyrup. Han studerede forhistorisk arkæologi på Aarhus og Københavns Universitet, og fik en ph.d. fra Aarhus Universitet i 1975. Han blev var for Slots- og Kulturstyrelsen fra 1979 til 1994. Efterfølgende blev han professor på Göteborgs Universitet. Han blev tildelt habilitation i 1998.

Kristiansen var med til at grundlægge European Association of Archaeologists i 1994, og han var organisationens første præsident fremt il 1998. Han var også grundlæggende redaktør på European Journal of Archaeology. Han har været gæsteforelæser på Sorbonne, Stanford University, the University of Cambridge and the University of Oxford.

Hæder 
 Ridder af Dannebrog, 1985
 Æresmedlem af Society of Antiquaries of Scotland, 1991
 Medlem af Kungliga Vetenskaps- och Vitterhetssamhället i Göteborg, 1994
 Medlem af Kungliga Vitterhets Historie och Antikvitets Akademien, 2000
 European Archaeological Heritage Prize, 2005
 Society for American Archaeology Book Award, 2007 (for The Rise of Bronze Age Society)
 Æresmedlem af Society of Antiquaries of London, 2009
 British Academy Grahame Clark Medal, 2016
 Erik Westerby-prisen, 2017

Udvalgt bibliografi

Referencer

Eksterne henvisninger 
 Profil på Göteborgs Universitet

Arkæologer fra Danmark
Alumni fra Aarhus Universitet
Alumni fra Københavns Universitet
Medlemmer af Kungliga Vetenskaps- och Vitterhetssamhället i Göteborg
Medlemmer af Kungliga Vitterhets Historie och Antikvitets Akademien
Fabrizio Moro

Fabrizio Mobrici også kendt som Fabrizio Moro (født 9. april 1975) er en italiensk sanger-sangskriver og tv-vært, som repræsenterede Italien sammen med Ermal Meta ved Eurovision Song Contest 2018 med sangen "Non mi avete fatto niente". De opnåede en 5. plads i finalen.

Eksterne henvisninger 

 

Sangere fra Italien
Italiens Eurovision Song Contest-deltagere
Deltagere ved Eurovision Song Contest 2018